Admiralitetet (Storbritannia)

Admiralitetet (engelsk: Admiralty) var et departement i Storbritannias regjering som var ansvarlig for kommandoen over den kongelige marinen (Royal Navy).Hamilton, C.I. (3. februar 2011): The Making of the Modern Admiralty: British Naval Policy-Making, 1805–1927. Cambridge University Press. ISBN 9781139496544; s. 56.Ministry of Defence (2004): The Government's expenditure plans 2004–05 to 2005–06. London: Stationery Office. ISBN 9780101621229; s. 8. Historisk sett var dens titulære leder Admiral of England, senere Lord Admiral og Lord High Admiral– en av de store statsoffiserene, som  var tidligere ansvarlig for Royal Navy og ble opprettet omkring 1400. Gjennom store deler av sin historie, fra tidlig på 1700-tallet og fram til dens avskaffelse, ble rollen som Lord High Admiral nesten alltid satt «i kommisjon» og utøvd av Lords Commissioner of the Admiralty, som satt i Admiralitetets styre, snarere enn av én enkelt person. Admiralitetet ble erstattet av Admiralitetsstyret i 1964, som en del av reformene som opprettet Forsvarsdepartementet og dets marineavdeling (senere Navy Command).Archives, The National: Admiralty, and Ministry of Defence, Navy Department: Correspondence and Papers. Discovery.nationalarchives.gov.uk. National Archives, 1660–1976, ADM 1.

I 1546 opprettet Henrik VIII et Council of the Marine, senere Navy Board, for å føre tilsyn med flåten, men Lord High Admiral beholdt operativ kommando. Han var en av de ni Great Officers of State.

I 1628 gjorde Karl I om embetet, slik at kontrollen gikk over til en komité, Board of the Admiralty. Embetet Lord High Admiral bestod, men var oftest ikke besatt. Frem til 1709 ble det flere ganger utnevnt en Lord High Admiral for kortere perioder, men etter det året har det bare vært ytterst få tilfeller, og den siste var den fremtidige Vilhelm IV på begynnelsen av det 19. århundre.

Medlemmer av komitéen ble kjent som Lords Commissioners of Admiralty, og var en blanding av militære, kalt Naval Lords eller Sea Lords og sivile, gjerne politikere. Lederen fikk tittelen First Lord of the Admiralty, og var medlem av regjeringen.

Siden 1806 har First Lord of the Admiralty alltid vært sivil, mens øverstkommanderende for marinen fikk den nye tittelen First Sea Lord. I 1831 ble Navy Board avskaffet, og dets oppgaver ble underlagt Admiralitetet.

Admiralitetet ble i 1964 innlemmet i Ministry of Defence sammen med War Office og Air Ministry. Innenfor departementet er disse delt i tre komitéer, Admiralty Board, Army Board og Air Force Board, som alle ledes av forsvarsministeren.

 Referanser 

 Eksterne lenker 

 «The Admiralty» hos Survey of London''

Kategori:Royal Navy
Kategori:Opphør i 1964
Kategori:Historiske britiske myndigheter
Kategori:Artikler i sjøfart-prosjektet